«Մարտի 1-ի գործով քննչական խմբի նախկին ղեկավար Վահագն Հարությունյանը գործով ապացույցները կեղծել է ինչ-որ մարդկանց հրահանգով»,-լրագրողների հետ ճեպազրույցում հայտնել է ՀՔԾ պետը: Հարցին, թե ովքե՞ր են եղել հրահանգողները, Սասուն Խաչատրյանն ասել է, որ կան կասկածներ, տարվում է քննություն, արդյունքների մասին կխոսեն ավելի ուշ: ՀՔԾ պետը մեկ անգամ ևս հաստատել է, որ բանակի ներգրավվածությունը «մարտի 1»-ի դեպքերին առավել քան հիմնավոր է: Քննչական ծառայության ղեկավարը խոսել է նաև Մանվել Գրիգորյանի խափանման միջոցը փոխելու հնարավորության, աղմկահարույց հեռախոսազրույցի ու Նիկոլ Փաշինյանի ակնարկած՝ կոռուպցիոն սկանդալում ներգրավված պատգամավորի մասին: